หลังจากพ่อไปยิงเลเซอร์รักษาอาการเบาหวานมาแล้ว 3-4วัน มีอาการตามัวมากขึ้นกว่าแต่ก่อนยิงเลเซอร์ เป็นเพราะอะไรเหรอครับ แล้วจะสามารถเห็นได้ชัดขึ้นหรือไม่ ก่อนไปยิงเลเซอร์ได้ทำการลอกตาเนื่องจากตาเป็นโรคต้อ ทำให้ดวงตาเห็นชัดขึ้น ซึ่งหลังจากยิงเลเซอร์มาแล้วทำให้การมองเห็นแย่กว่าเดิมครับ ขอบครับ
สวัสดีค่ะ หลังการยิงเลเซอร์รักษานั้น ไม่ควรทำให้การมองเห็นแย่ลง ซึ่งการที่ตามัวนั้นอาจมีสาเหตุอื่นๆเช่น จากตัวโรคเบาหวานเอง ที่เลเซอร์อาจจะยังรักษาได้ไม่หมด การวินิจฉัยอื่นๆของตามัวเช่น การบาดเจ็บบริเวณดวงตา กระจกตาถลอก หรือรอยแผลเป็นบนกระจกตา จอตาติดเชื้อ โรคเส้นประสาทตาอักเสบ โรคจอประสาทตาเสื่อม หรือการมีสิ่งแปลกปลอมเข้าไประคายเคืองตา เป็นต้นแนะนำให้กลับไปพบจักษุแพทย์ที่ทำการรักษาเพื่อตรวจด้วยเครื่องพิเศษดูภายในตาอย่างละเอียดเพื่อหาสาเหตุที่แน่ชัดเบื้องต้นไม่ไปขยี้ตาเองบ่อยๆ ไม่เอายาอะไรไปหยอดเองเพราะยังไม่ทราบการวินิจฉัย หลีกเลี่ยงที่ที่มีฝุ่นควันหรือแสงแดดจ้า ควรใส่แว่นกันแดดเมื่อต้องออกแดด